Source: https://www.roznava.sk/rekonstrukcia-strechy-bytoveho-domu-a-spolocnych-priestorov-bytoveho-domu003300
Timestamp: 2019-08-21 15:26:19+00:00
Document Index: 7196718

Matched Legal Cases: ['§14', '§ 62', '§ 8', '§ 9', '§ 61', '§ 61', '§ 61', '§ 61']

Stavebné bytové družstvo, so sídlom Budovateľská č. 49, 048 01 Rožňava, ako správca bytového domu, podalo na príslušnom úrade žiadosť na vydanie stavebného povolenia na stavbu „Rekonštrukcia strechy bytového domu a spoločných priestorov bytového domu“ na Ulici budovateľskej č. 19, 21, 23 súp. č. 647 v Rožňave, ktorý je umiestnený na pozemku parc. č. KN-C 1773/4 v k. ú. Rožňava. Stavba bola umiestnená rozhodnutím o umiestnení stavby č. 2069/2019-34216-VYST-An zo dňa 09.05.2019, ktoré nadobudlo právoplatnosť dňa 13.06.2019. Dňom podania žiadosti o stavebné povolenie bolo stavebné konanie začaté.
Predmetom stavebného povolenia je zastrešenie bytového domu valbovou strešnou konštrukciou, ktorá bude zakrytá betónovou krytinou Bramac, červenohnedej farby. Klampiarske prvky sú navrhnuté z lakoplastového plechu červenohnedej farby a rekonštrukcia spoločných priestorov bytového pozostávajúcich z výmeny ležatých a zvislých rozvodov vody, plynu, kanalizácie, okien, uloženia keramickej a betónovej dlažby v zádverí, závetrí, na vonkajšom schodisku, zrealizujú sa nové maľby.
„Rekonštrukcia strechy bytového domu a spoločných priestorov bytového domu“,
na Ulici budovateľskej č. 19, 21, 23, súpisné číslo 647, nachádzajúci sa na pozemku parc. č. KN-C 1773/4 v k. ú. Rožňava.
Pôvodná strecha je dvojplášťová s hydroizoláciou z asfaltových pásov, nevetraná, ktorá sa zmení na trojplášťovú. Bytový dom sa zastreší valbovou strešnou konštrukciou. Konštrukcia krovu bude uložená na nových železobetónových vencoch nad nosnými priečnymi stenami. Horný plášť bude tvorený betónovou krytinou Bramac na latovaní, stredný plášť bude tvorený poistnou hydroizolačnou vrstvou a spodný plášť bude tvorený pôvodnou konštrukciou s dodatočným zateplením tepelnou izoláciou Nobasil MPN hrúbky 240 mm. Do strešnej roviny sa osadí strešný výlez. Odvodnenie strešnej konštrukcie bude riešené vonkajším zvodmi napojenými do verejnej kanalizácie. Na vetracie potrubia kanalizácie sa osadia nástavce potrubia, na ktoré sa uložia nové vetracie hlavice. Na odvetranie bytových jadier sa navrhuje umiestnenie samočinných turbín. Súčasťou povolenia je výmena bleskozvodu, rekonštrukcia spoločných priestorov bytového pozostávajúcich z výmeny ležatých a zvislých rozvodov vody, plynu, kanalizácie, okien, uloženia keramickej a betónovej dlažby v zádverí, závetrí, na vonkajšom schodisku, zrealizujú sa nové maľby.
vlastníci bytov a nebytových priestorov bytového domu, Ulice budovateľskej č. 19, 21, 23 v Rožňave
Zastavaná plocha strešnej
Ku kolaudačnému konaniu stavebník predloží doklady o overení použitých stavebných výrobkov(certifikáty, zhody, technické osvedčenia)a v zmysle §14 zákona č. 555/2005 Z. z. o energetickej hospodárnosti budov v platnom znení, energetický certifikát.
Termín dokončenia stavby 31.08.2021.
Stavebné bytové družstvo, so sídlom Budovateľská č. 49, 048 01 Rožňava, ako správca bytového domu, podalo dňa 18.06.2019 na príslušnom úrade žiadosť na vydanie stavebného povolenia na stavbu „Rekonštrukcia strechy bytového domu a spoločných priestorov bytového domu“ na Ulici budovateľskej č. 19, 21, 23 súp. č. 647 v Rožňave, ktorý je umiestnený na pozemku parc. č. KN-C 1773/4 v k. ú. Rožňava. Stavba bola umiestnená rozhodnutím o umiestnení stavby č. 2069/2019-34216-VYST-An zo dňa 09.05.2019, ktoré nadobudlo právoplatnosť dňa 13.06.2019. Dňom podania žiadosti o stavebné povolenie bolo stavebné konanie začaté.
Stavebný úrad predloženú žiadosť o stavebné povolenie spolu aj s podkladmi preskúmal v zmysle § 62 ods. 1 stavebného zákona a § 8 a § 9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona a vzhľadom k tomu, že nezistil žiadne nedostatky, oznámil začatie stavebného konania podľa § 61 ods. 4 stavebného zákona listom č. 3862/2019-40158-VYST-An zo dňa 02.07.2019, všetkým známym účastníkom konania a dotknutým orgánom štátnej správy a pretože stavebnému úradu boli dobre známe pomery staveniska a žiadosť poskytovala dostatočný podklad pre posúdenie navrhovanej stavby, upustil v zmysle § 61 ods. 2 stavebného zákona od miestneho šetrenia a ústneho konania. Súčasne upozornil účastníkov konania, že môžu v súlade s § 61 ods. 3 svoje námietky a pripomienky uplatniť do 7 pracovných dní, inak k nim nebude prihliadnuté. V rovnakej lehote mohli oznámiť svoje stanoviská dotknuté orgány štátnej správy, inak podľa § 61 ods. 6 stavebného zákona sa má za to, že ich stanovisko je kladné. Stavebnými prácami sa zlepšia tepelnotechnické vlastnosti stavby, bezpečnosť stavby pri jej užívaní, energetická úspornosť
stavby, požiarna bezpečnosť, mechanická odolnosť stavby a tým sa predĺži životnosť stavby. Stavba sa bude uskutočňovať dodávateľsky, dodávateľ bude určený po výberovom konaní. Nakoľko uskutočnením stavby nie sú ohrozené záujmy spoločnosti, ani záujmy alebo práva jednotlivých účastníkov konania a predložená dokumentácia spĺňa všeobecné technické požiadavky na stavbu stavebný úrad rozhodol tak, ako sa uvádza vo výroku tohto rozhodnutia.
K žiadosti o stavebné povolenie boli predložené tieto doklady: výpis listu vlastníctva č. 4426 zo dňa 18.06.2019, kópia z katastrálnej mapy zo dňa 18.06.2019, kópia právoplatného rozhodnutia o umiestnení stavby č. 2069/2019-34216-VYST-An zo dňa 09.05.2019, projektová dokumentácia v dvoch vyhotoveniach, statický posudok a požiarna bezpečnosť stavby, energetické posúdenie stavby, zápisnica z domovej schôdze vlastníkov bytov a nebytových priestorov zo dňa 11.03.2019, vyjadrenie dotknutých orgánov štátnej správy a to: OR Hasičského a záchranného zboru Rožňava č. ORHZ-RV1-40-004/2019 zo dňa 16.04.2019, Regionálneho úradu verejného zdravotníctva Rožňava č. 357/2019-181/HŽPaZ zo dňa 18.04.2019, Okresného úradu, odboru starostlivosti o životné prostredie (ŠSOH) OU-RV-OSZP-2019/004714 zo dňa 04.04.2019, (ŠSOPaK) č. OU-RV-OSZP-2019/004873 zo dňa 09.04.2019.
Správny poplatok za vydanie stavebného povolenia bol zaplatený v hotovosti dňa 18.06.2019 do pokladne správneho orgánu v hodnote 200 €, podľa položky 60 písm. c) bod 2) „Sadzobníka správnych poplatkov“ tvoriaceho prílohu zákona č. 145/1995 Z. z. o správnych poplatkoch v znení neskorších predpisov.
Touto verejnou vyhláškou, ktorou sa doručuje stavebné povolenie vlastníkom bytov a nebytových priestorov bytového domu na Ulici budovateľskej č. 19, 21, 23 a ostatným účastníkom stavebného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - rozhodnutie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
Publikované: 14.08.2019 15:49 hod.